דארק שרה

דארק שרה (באנגלית: Dark Sarah) היא להקת מטאל סימפוני, מטאל גותי ומטאל נאו-קלאסי פינית המורכבת היידי פרוויאנן, סאמי סאלונן, ארקה קורהונן, רוד רוטשטן ותומאס טונקארי.<ref name=":0"></ref> הלהקה הוקמה על ידי פרוויאנן לאחר שעזבה את להקת המטאל הפינית אמבריאן דאון ב-2012. הסגנון של הלהקה מתואר לעיתים קרובות כ"מטאל קולנועי".

אלבום הבכורה של דארק שרה, Behind the Black Veil, יצא לאור בשנת 2015.<ref></ref>

== קריירה ==
=== 2012–2015: הקמה ו-Behind the Black Veil ===
הזמרת היידי פרוויאנן החלה לעבוד על אלבום הבכורה של דארק שרה, Behind the Black Veil, לאחר שקיבלה את ההחלטה לעזוב את להקתה לשעבר, אמבריאן דאון .<ref></ref> כשכתבה את המילים הראשונות שלה לשיר "Save Me", העוסק בדמות בשם שרה, היא החליטה בסופו של דבר להקליט אלבום קונספט שיעסוק בצד האפל של אותה הבחורה.<ref name=":1"></ref> לאחר מכן, החליטה לקרוא ללהקה "דארק שרה" ("שרה האפלה").<ref name=":1" /> כדי לקדם את האלבום, היא ביקשה מהמוזיקאים קספרי הייקינן, טימו לייטינן ויוקה קוסקינן להקליט את שני השירים הראשונים "Save Me" ו-"Poison Apple", שצורפו בהמשך לאלבום הבכורה של דארק שרה, Behind the Black Veil.<ref name=":0" /> כדי לממן את כל הפרויקט, החלו שלושה קמפיינים נפרדים באינדיגוגו, שכולם קיבלו מימון מלא על ידי המעריצים.<ref></ref> התקליטור פוצל לשלושה חלקים, שנקראים פרקים, הפרק הראשון כלל את 4 הרצועות הראשונות, הרצועות השניות 5 עד 8, והרצועות השלישיות 9 עד 14.<ref name=":0" />

ב-27 בספטמבר 2012 הוכרז כי מנואלה קרלר (מלהקת קסנדריה) תשתתף בדואט לשיר "Memories Fall", כדמות הגורל. שני שיתופי פעולה נוספים הוכרזו מאוחר יותר, ב-13 בינואר 2013. הגיטריסטים סאמי סאלונן וארקה קורהונן, המתופף לאורי קווסלו ונגן הבס יוקה קוסקינן נוספו להרכב הרשמי של דארק שרה, בעוד פרוויאנן נשארה הסולנית.<ref name=":0" />

=== 2015–2017: The Puzzle ===
היידי פרוויאנן, 2009
ב-16 בדצמבר 2015 הודיעה פרוויאנן דרך עמוד הפייסבוק שלה שהחלו הקלטות לשירים הראשונים של האלבום הבא. ב-6 במרץ 2016 יצא הטיזר הראשון ביחד עם שם האלבום החדש, שנקרא, The Puzzle. הסיפור של האלבום נמשך מהמקום בו הסתיים האלבום הקודם. פרוויאנן הצהירה כי: "The Puzzle הוא אלבום קונספט שממשיך את הסיפור שהתחיל באלבום הבכורה שנקרא, Behind the Black Veil. לאחר שהעץ הרשע מת ונפשה של שרה האפלה איתה, היא נשלחה להיסחף לאורך נהר המוות. הנחלים לקחו אותה לאי שאליו נלקחות הנשמות המגורשות. כדי לצאת מהאי היא צריכה לפתור את הפאזל ולמצוא שלושה מפתחות".<ref></ref> לאחר מכן, החל קמפיין אינדיגוגו נוסף למימון האלבום.<ref></ref>

הקליפ לשיר "Little Men" יצא ב-15 באפריל 2016. ב-24 באפריל חשפה פרוויאנן בעמוד הפייסבוק שלה ששוב יופיעו שלושה אורחים באלבום החדש. מנואלה קרלר גילמה בשנית את דמות הגורל בשיר "Rain", ויואה-פקה לפאלוטו (מלהקות כרון ונורת'רן קינגס) מגלם את דמות הדרקון בשיר "Dance with the Dragon".<ref></ref> ב-13 בספטמבר הוכרזה האורחת השלישית, שרלוט ווסלס (מלהקות דיליין ופנטזמה) שמגלמת את בת הים הרעה בשיר "Aquarium". The Puzzle יצא לאור ב-18 בנובמבר. ב-18 באוקטובר יצא קליפ המילים של השיר "Aquarium".<ref></ref>

=== 2017–הווה: The Golden Moth ===
במרץ 2017, הוכרז שהאלבום השלישי של דארק שרה נמצא בשלבי הקלטות, כאשר JP לפאלוטו הצטרף אליה מחדש.<ref name=":2"></ref> בהמשך, נודע שהוא ופרוויאנן הלחינו יחד את שירי האלבום.<ref name=":2" /> כמו כן, הוכרז על קמפיין מימון המונים נוסף לגיוס כסף לקליפ חדש. במסגרת הקמפיין הצהירה הלהקה כי: "הקונספט של דארק שרה בנוי סביב סיפור המספר על אישה צעירה בשם שרה והמאבק שלה בצד המרושע שלה, "שרה האפלה". האלבומים מספרים סיפור על מסעה בשלושה עולמות – העולם האמצעי, עולם החיים (האלבום Behind The Black Veil) ו-The Under World, שבו מתגוררים המתים (The Puzzle) והעולם העליון, שבו נמצאים רוחות ואלים".<ref></ref> האלבום החדש תואר גם כהמשך לסיפורם של שרה האפלה והדרקון (שליט השאול), שנפגשים שוב בעולם העליון. ב-26 באוקטובר החל הקמפיין הנוסף באינדיגוגו, שהושלם ב-14 בדצמבר.<ref></ref> יחד איתו פורסם גם השם של האלבום החדש, The Golden Moth, וקליפ חדש לשיר "Trespasser".<ref></ref> ב-2 בנובמבר, הזמרת זוברו אזנארז מלהקת המטאל Diabulus in Musica נחשפה כאורחת חדשה ראשונה באלבום בתור אלת מסכת הברזל בעמוד הפייסבוק של דארק שרה. מאוחר יותר, ב-3 בדצמבר נחשפו שני האורחים האחרים, הזמר ונגן הבס מארקו היטאלה מלהקת המטאל הפינית נייטוויש בתור אל הזקן הלבן ונגנית האקורדיון נטע סקוג מלהקת המטאל הפינית אנסיפרום כמגדת עתידות.

== דיסקוגרפיה ==
=== אלבומי אולפן ===
* 2015: Behind the Black Veil
* 2016: The Puzzle
* 2018: The Golden Moth
* 2020: Grim
* 2022: Attack of Orym

=== מיני-אלבומים ===
* 2014: Violent Roses

==קישורים חיצוניים==

* 

==הערות שוליים==

קטגוריה:להקות שהוקמו בשנת 2012
קטגוריה:להקות מטאל סימפוני
קטגוריה:להקות פיניות